Source: http://politeia.org.ro/stiri-revista-presei/revista-presei-29-martie-udrea-numai-sase-s-norocoase-cu-executare/52872/?replytocom=156200
Timestamp: 2019-07-17 15:05:11+00:00

Document:
Revista Presei – 29 martie. Udrea: numai șase-s norocoase…cu executare! | PoliteiaWorld
Home » Stiri / Revista Presei	» Revista Presei – 29 martie. Udrea: numai șase-s norocoase…cu executare!
Revista Presei – 29 martie. Udrea: numai șase-s norocoase…cu executare!
29/03/2017 Autor Cetatean Categorii: Stiri / Revista Presei
Buna dimineata intr-o zi de miercuri, 29 martie. Vremea va fi predominant frumoasă şi va deveni mult mai caldă decât în mod obişnuit pentru sfârşitul lunii martie, informează ANM. Temperaturile maxime se vor încadra între 14 şi 23 de grade, iar cele minime între 3 şi 10 grade, mai mici în depresiunile intramontane. Cerul va fi variabil la senin, cu înnorări temporare în cursul nopţii în nord şi nord-est, unde pe arii restrânse vor fi posibile ploi slabe. Vântul va sufla slab şi moderat, cu intensificări în zona montană înaltă, iar spre sfârşitul intervalului şi în regiunile estice. Bucuresti: vremea va fi frumoasă şi va deveni deosebit de caldă pentru această perioadă din an. Cerul va fi mai mult senin, iar vântul va sufla slab până la moderat. Temperatura maximă va fi de 21…22 de grade, iar cea minimă va fi de 6…8 grade, uşor mai scăzută în zona preorăşenească.
Ţăranul care a ridicat un imperiu agricol de la un viţel şi o palmă de pământ: el şi familia lui au dormit ani în şir în grajd. Un ţăran din nordul extrem al României a dezvoltat un adevărat imperiu agricol pornind de la un viţel şi o bucată de pământ. A trăit în grajdul vitelor, mâncând cartofi copţi în jar (pentru că nu avea bani de ulei), strângând bani şi apoi investind. Brânza făcută de el a ajuns şi în Anglia şi în Germania. Pe Iustin Tudose îl cunoaşte fiecare sătean din Hilişeu Cloşca (judeţul Botoşani). Are 45 de ani şi a dezvoltat din nimic un mic imperiu agricol, cu utilaje, sute de hectare de pământ, cirezi de capre şi vaci. Produce lapte pentru unul dintre cei mai mari procesatori din Moldova şi are propria moară, reuşind să producă făină din recolta proprie. „Cei care l-au cunoscut în tinereţe şi ştiau ce are la dispoziţie nu credeau că poată să ajungă la aşa ceva. Este un adevărat fenomen. Este un exemplu că un om poate să facă orice dacă munceşte şi vrea cu adevărat. Este unicat“, spune Ion Butnaru, primarul din Hilişeu Horia, comuna căreia îi este arondat satul Hilişeu Cloşca. Afacere pornită de la un viţel Povestea lui Iustin Tudose a început cu un viţel şi o boccea cu haine. Atâta avea la 18 ani, atunci când s-a căsătorit. Provenea dintr-o familie săracă şi avea de la părinţi doar 50 de ari de teren şi un viţel. Nu avea niciun ban. Îşi aduce aminte că, după ce s-a căsătorit, s-a dus să locuiască în casa socrilor doar cu o plasă în care şi-a pus puţinele haine pe care le avea. „Am mai primit de la socrul meu o vacă. Mai aveam un viţel şi atât. După care am plecat cu nevasta să trăim singuri. Aveam trei copii şi stăteam într-un grajd. Nu aveam ce să mănânc. Nu aveam nimic“, spune Iustin Tudose. Integral pe Adevarul
Elena Udrea, condamnată la șase ani de închisoare în Gala Bute. Elena Udrea a fost condamnată la șase ani de închisoare. Sentința Înaltei Curți nu este definitivă.Udrea a fost condamnată pentru trei acuzații de luare de mită și o acuzație de abuz în serviciu, dar a fost achitată pentru acuzația de tentativă de deturnare de fonduri europene. Procurorii ceruseră o pedeapsă de peste 20 de ani de închisoare. Cei care și-au recunoscut acuzațiile în acest dosar au fost condamnați la închisoare cu suspendare, iar cei care nu au recunoscut acuzațiile au primit închisoare cu executare. Este vorba despre Elena Udrea, Rudel Obreja, fostul președinte al Federației Române de Box, și Tudor Breazu, fostul asistent personal al Elenei Udrea. Astfel, Rudel Obreja, fostul președinte al Federației Române de Box, a primit cinci ani de închisoare. Tudor Breazu, fostul asistent personal al Elenei Udrea, a fost condamnat la trei ani de închisoare cu executare. Procurorii au arătat în rechizitoriu că în 24 iunie 2011 a fost încheiat un contract de servicii, atribuit prin negocierea fără publicarea unui anunţ de participare, între Ministerul Dezvoltării Regionale şi Turismului (MDRT) şi SC Europlus Computers SRL, firma lui Rudel Obreja, având ca obiect prestarea serviciilor de promovare a României în cadrul evenimentelor desfăşurate cu ocazia organizării Galei Internaţionale de Box profesionist de către Federaţia Română de Box. În baza acestui contract, la 1 februarie 2012, Ministerul Dezvoltării Regionale şi Turismului a efectuat plata serviciilor de promovare în valoare de 8.116.800 lei. Integral pe Digi24
Romania si falimentul democratiei liberale. “Au de gand sa schimbe ora! Noaptea, ca hotii!” Liviu Dragnea a postat acest mesaj (furat si el de aici), duminica, pe pagina lui de Facebook , intr-un ultim gest de sfidare la adresa lungilor saptamani de protest, adaugand la bascalie hastagurile #rezist si #nudorm. La fel de relaxat, liderul PSD s-a pozat apoi in Delta impreuna cu premierul Grindeanu cu scopul precis de a-l cobori la umila postura de invatacel. In paralel, colegul de guvernare, Calin Popescu Tariceanu, il mazilea pe Daniel Constantin, acuzat de deviationism si pactizare cu sistemul. Si acum, vestea cu adevarat proasta: apocalipsa vine cu zambetul pe buze, implacabil. Dragnea ne-a luat pe toti prizonieri in barca lui gaurita. De trei luni, de la instalarea lui Liviu Dragnea si Calin Popescu Tariceanu la carma tarii prin intermediul unor marionete, pilonii oricum fragili pe care se sprijina democratia romanesca se crapa sub loviturile de baros ale PSD si ALDE. Toti ochii stau azi pe justitie, dar amenintarile depasesc mult cadrul luptei anticoruptie. Luat cu asalt este chiar modelul democratiei liberale. HotNews.ro publica inainte de alegeri harta regiunii, in care Romania aparea ca o insula de stabilitate inconjurata de tari cazute sub influenta Rusiei. Azi, insula se scufunda repede in apele tulburi ale unei guvernari ostile nu doar justitiei, ci – subliniez de doua ori – modelului democratiei liberale. Din moment ce treaba murdara o fac chiar liderii romani din interior, Rusia trebuie doar sa astepte in liniste. Propaganda interna raspandeste de buna-voie otrava pe care Moscova se chinuie sa o imprastie in lume prin trolii ei. De ce si-ar bate rusii capul mai mult decat e cazul cu o tara aflata in plin proces de auto-distrugere? In treacat fie spus, nu cred ca Rusia sta cu mainile in san. E suficient sa ne uitam la activarea fara precedent a ambasadorului Kuzmin in plan diplomatic si al comunicarii publice. Ce vreau sa spun este ca Dragnea si PSD lucreaza azi, constienti sau nu, pentru inamicii Romaniei si impotriva intereselor cetatenilor ei. Integral pe Hotnews
Ministrul Justiției a decis soarta Laurei Kovesi și a lui Augustin Lazăr. După ce a evaluat, timp de două săptămâni, activitatea procurorului general, Augustin Lazăr, şi a procurorului-şef al DNA, ministrul Justiției, Tudorel Toader anunță, astăzi, ce decizie a fost luată în ceea ce o privește pe Laura Codruța Kovesi. Șefa DNA va afla, astfel, dacă va continua să stea în scaunul pe care îl ocupă din anul 2013. Așa cum a anunțat Evenimentul zilei, Kovesi a făcut, luni, o vizităsurpriză la Ministerul Justiției, după ce Toader s-a întâlnit cu ambasadorul SUA la București, Hans Klemm. Vizita a avut loc în contextul în care ministrul Justiţiei a amânat, de luni pentru miercuri, prezentarea rezultatelor evaluării conducerii Ministerului Public şi DNA. Astfel, deși conform altor surse din minister, raportul era deja gata din data de 26 martie, iar în concluzia lui se cerea demisa șefei DNA, mapa adusă de Kovesi l-ar fi făcut pe ministrul Tudorel Toader să rămână pe gânduri. Evaluarea Ministerului Public și, implicit, a DNA, a fost decisă după ce Curtea Constituțională a decis că procurorii anticorupție au încălcat legea, atunci când au anchetat membri ai Guvernului, în cazul adoptării și promulgării celebrei Ordonanțe 13, cea care modifica codurile penale. Integral pe EVZ
Elena Udrea: Sentinta este un abuz/ Batalia este pe viata si pe moarte. Eu nu accept sa merg la puscarie; aceste acuzatii nu sunt probate cu nimic, sunt minciuni sfrunate. Elena Udrea, condamnata marti la 6 ani de inchisoare cu executare in dosarul Gala Bute, a declarat la Romania TV ca decizia instantei este un abuz si ca nu accepta sa mearga la inchisoare “avand in vedere ca aceste acuzatii nu sunt probate cu nimic, sunt minciuni sfrunate”. “Batalia este pe viata si pe moarte”, a mai afirmat Urea, reclamand faptul ca inculpatii din dosar care au dat declaratii impotriva ei “nu au luat cu inchisoare sau au primit pedepse derizorii”. Amintim ca Elena Udrea a fost condamnata, marti, de instanta suprema la 6 ani de inchisoare cu executare in dosarul Gala Bute. Elena Udrea a fost condamnata la 5 ani de inchisoare pentru luare de mita, 4 ani pentru o alta fapta de luare de mita, 6 ani pentru o a treia infractiune de luare de mita si tot 6 ani pentru abuz in serviciu. Ea a fost achitata pentru acuzatiile de folosire de documente ori declaratii false, inexacte sau incomplete si pentru obtinere pe nedrept de fonduri europene. Pedepsele au fost contopite, urmand ca fostul ministru sa execute pedeapsa cea mai mare – de 6 ani. Sentinta de astazi nu este definitiva. Principalele declaratii ale Elenei Udrea: Nu spun ca sentinta este o nedreptate, spun ca este un abuz. Se putea da la fel aceeasi sentinta inca din februarie 2015. Timp de doi ani au fost audiati 67 de martori, iar niciunul nu ma acuza cu ceva. S-a ajuns la aberatia ca Nastasia sa primeasca patru ani cu suspendare. Cei care au dat declaratii impotriva mea au primit pedepse cu suspendare. Pentru complicitate judecatorii au dat patru ani cu suspendare, in vreme ce pentru Tudor Breazu s-a dat trei ani cu executare. Integral pe Hotnews
Asa incepe o dictatura? CCR – a patra putere absoluta. Dupa ce tocmai dna Bombonica Prodana a atacat la CCR abuzul in serviciu in procesul in care e inculpata impreuna cu fostul sot, Liviu Dragnea, tocmai pe motiv de lipsa a pragului minim al prejudiciului, cred ca nu se mai indoieste nimeni de faptul ca OUG 13 era un act normativ cu dedicatie clara, menit sa-l salveze pe Liviu Dragnea dintr-un proces in care 4 dintre inculpati si-au recunoscut fapta.Si, din pacate, nu am niciun motiv sa am incredere ca CCR nu va face ce a facut constant cel putin de cand a inceput asaltul impotriva justitiei, adica sa rezolve ceea ce nu a reusit guvernul. O dovada teribila am avut-o in motivarea Deciziei 68/2017 privind conflictul dintre DNA si Guvern, in care CCR a introdus, legiferand practic, inlaturarea raspunderii penale pentru favorizarea faptuitorului prin emitere de acte normative. Daca atunci CCR a legiferat, nu vad de ce nu ar legifera din nou, indiferent cat de abuziva ar fi aceasta conduita. Si spun ca ar fi nevoie de legiferare, pentru ca, oricum as intoarce-o, nu vad niciun motiv pentru care lipsa sau existenta pragului de prejudiciu ar fi o chestiune de constitutionalitate. Avocatul dnei Prodana, Toni Neacsu – fostul membru CSM condamnat la inchisoare cu suspendare pentru un concurs de infractiuni intre care si abuz in serviciu – sustine in solicitarea de sesizare a CCR ca “dispozitiile art. 13 indice 1 din Legea nr. 78/2000, ale art. 248 din Codul penal 1969 si art 297 al 1 Cod penal sunt neconstitutionale intruct legiuitorul nu a reglementat un prag valoric minim al folosului necuvenit, al pagubei patrimoniului, respectiv al pagubei in cazul infractiunii de rezultat care este abuzul in serviciu si care astfel sa o delimiteze ce celelalte forme de raspundere juridica”. Integral pe Ziare.com
Marea Britanie declanseaza azi Brexitul: Theresa May a semnat scrisoarea care activeaza Articolul 50. Premierul britanic Theresa May a semnat scrisoarea oficiala ce va fi remisa miercuri, la Bruxelles, si care stipuleaza ca Regatul Unit lanseaza negocierile in vederea Brexitului. Anuntul a fost facut prin postarea unei fotografii, la ora 21:00 GMT (23:00, ora Romaniei), potrivit AFP. In aceasta fotografie oficiala, difuzata de Downing Street, Theresa May este surprinsa in timp ce semneaza scrisoarea de activare a Articolului 50 al Tratatului de la Lisabona, care va fi remisa miercuri dimineata presedintelui Consiliului European Donald Tusk.Serviciile premierului au facut totodata publice fragmente din discursul pe care ea intentioneaza sa-l sustina in fata parlamentarilor britanici miercuri dimineata, in care le va anunta activarea oficiala a Brexitului.”Atunci cand ma voi aseza la masa negocierilor, in urmatoarele luni, voi reprezenta toate persoanele din Regatul Unit – tinerii si batranii, bogatii si saracii (…) si, da, cetatenii europeni care au facut din aceasta tara casa lor”, urmeaza sa spuna ea miercuri in Parlament. “In fata oportunitatilor care se vor prezenta in fata noastra in acest periplu memorabil, valorile noastre impartasite, interesele noastre si ambitiile noastre pot si trebuie sa ne uneasca”, urmeaza ea sa-si exprime dorinta si sa indemne la o tara “sigura pentru copiii si nepotii nostri”, “mai puternica” si “mai dreapta”. Integral pe Ziare.com
C.T.Popescu: Condamnarea pune capăt imposturii împărătesei României. Prin condamnarea, în primă instanță, la șase ani de închisoare cu executare i se pune capăt imposturii Elenei Udrea, consideră Cristian Tudor Popescu. „Este puțin față bătaia de joc pe care a practicat-o această doamnă la adresa oamenilor cinstiți”, subliniază jurnalistul, adăugând că acest dosar este la fel de important ca cel al fostului prim-ministru Adrian Năstase. „Aroganța pe care a arătat-o această doamnă, prostirea în față, disprețul față de amărășteni, de fraierii care nu se pricep cum se fac banii. Nu pot să uit un episod personal cu această doamnă. Poate că are relevanța lui. Cu câțiva ani în urmă eu eram în studio, doamna Udrea prin telefon, era vorba despre cele 3 milioane de dolari pe care îi luase împrumut credit de la BRD. Și am întrebat-o: cum să fac eu, Popescu, dă-mi dea o bancă 3 miliane de dolari peste noapte. Și mi-a spus cu un aer compătimitor: domnu Popescu, dumneavoastră nu vă pricepeți la operațiuni financiare. Aceasta a fost atitudinea doamnei Udrea, de a-i considera pe toți niște fraieri, iar pea deșteaptă și bogată”, a precizat jurnalistul. Integral pe Digi24
Nicolicea vrea un prag mai mare pentru abuzul în serviciu: 200.000 este destul de jos. Să mai evalueze judecătorii CCR. Preşedintele Comisiei juridice, deputatul PSD Eugen Nicolicea, a declarat,marţi, după ce ICCJ a admis solicitarea fostei soţii a lui Liviu Dragnea privind abuzul în serviciu, că judecătorii CCR pot evalua care ar trebui să fie pragul privind abuzul în serviciu, afirmând 200.000 de lei este un prag mic. „Trebuie să existe o anumită gravitate a faptei ca să fie infracţiune şi plafonul este una din aceste condiţii. (…) Acest prag nu este prestabilit va fi stabilit evident de către organul legiuitor singura autoritate legislativă fiind Parlamentul României”, a declarat preşedintele Comisiei juridice, deputatul PSD Eugen Nicolicea, în contextul în care ÎCCJ a decis sesizarea CCR în legătură cu abuzul în serviciu, în dosarul în care Liviu Dragnea este judecat pentru instigare la abuz în serviciu, solicitarea fiind făcută de fosta soţie a preşedintelui PSD. Eugen Nicolicea a afirmat că CCR nu poate spune explicit care ar trebuie să fie plafonul, însă, poate ca prin jurisprundenţa pe care o are să evalueze „cam în ce zonă s-ar afla un pericol social suficient pentru ca fapta să devină infracţiune”. Întrebat cum trebuie stabilit acest prag pentru a nu mai exista discuţii, Eugen Nicolicea a spus că pragul va fi stabilit de Parlament, afirmând că „discuţii, speculaţii, comentarii vor exista întotdeauna”. Integral pe Gandul
11 Raspunsuri la Revista Presei – 29 martie. Udrea: numai șase-s norocoase…cu executare!
mar29/03/2017 at 09:09
Dictatura in curand nu va mai fi de catifea, nu este departe momentul in care vom fi saltati fara drept de apel pentru ca nu-i convine lui Tradiceanu & Co. 👿
http://www.romanialibera.ro/politica/institutii/tariceanu-vrea-sa-o-lase-pe-k%C3%B6vesi-fara-protectia-lui-iohannis–seful-statului-nu-se-va-putea-opune-schimbarii-conducerii-dna-444909
mar29/03/2017 at 09:13
Dictatura care se construieste in jurul unei camarile. Este de noaptea mintii ce se construieste sub ochii nostri 👿
http://www.romanialibera.ro/politica/institutii/averea-statului–transferata-baronilor-locali–plaje–hoteluri–baze-sportive-pe-lista-lui-sevil-shhaideh-444904
Diana29/03/2017 at 09:20
“Dl TUDOREL a fost ieri la Briuxel. Probabil ar fi vrut să-și pregătească terenul demiterii șefei DNA. Numai că, SURPRIZĂ!
Prim-vicepreședintele Comisiei Europene, Frans TIMMERMANS, i-a tăiat-o scurt, spunându-i că apreciază “progresele majore realizate de România în domeniile reformei justiției și combaterii corupției” și că așteaptă ca aceste progrese să fie continuate.
Când a fost scandalul “OUG 13″ de dezincriminare (parțială) a abuzului în serviciu si a altor infracțiuni de corupție, Timmermans a AVERTIZAT România că poate pierde accesul la fondurile europene.
Ce va face dl slujitor TUDOREL?”
Cetatean29/03/2017 at 09:26
Parerea mea, Tudorel nu a dormit deloc asta noapte 😛
Diana29/03/2017 at 09:50
Morcovu’ 😆 si batzu’
http://www.hotnews.ro/stiri-esential-21687617-tudorel-toader-prezenta-ora-18-00-evaluarea-activitatii-lui-lazar-kovesi.htm
mar29/03/2017 at 10:04
astia au pasiune dubioasa pentru ore tarzii. Daca ne raportam la ora si la modificarea procedurii de numire/revocare a unor înalți magistrați, vestile vor fi proaste.
Diana29/03/2017 at 09:56
Si cu comisia minunata de la Venezia cum ramane? Inteleg ca Tudorel, ca ministru, n-ar mai avea ce sa caute acolo? Venerabilii juzi venetieni nu au nici o dilema?
mar29/03/2017 at 09:43
In cel mai fericit caz, 11 km sunt parcursi in 40 min. Intr-o zi neagra, sunt parcursi in min. 1 ora. Probabil ca vor mai trece ani buni pana cand se va finaliza investitia, care a fost abandaonata de un abonat transpartinic saltat de DNA.
http://monitorizari.hotnews.ro/stiri-infrastructura_articole-21687528-tronsonul-din-centura-capitalei-intre-voluntari-autostrada-soarelui-dn2-a2-pregatit-pentru-scos-licitatie-catre-c0mpania-drumuri.htm
zigzag29/03/2017 at 10:52
mar29/03/2017 at 11:24
Daca nu se va gasi solutia alegerilor anticipate pana in toamna Romania nu va mai fi stata de drept, se va instaura o dictaura detip putinis. Lucrurile incep sa o ia razna si fara posibilitate de control sau stopare. Din nefericire, Iohannis este din ce in ce mai izolat si mai absent 🙁
http://www.hotnews.ro/stiri-politic-21687791-nicolicea-despre-variantele-modificare-legii-referendumului-dragne-are-cuvant-foarte-important-spus-nu-zic-are-drept-veto.htm
Cetatean29/03/2017 at 12:08
http://politeia.org.ro/editoriale/adrian-udrea-si-elena-nastase-doi-inocenti-condamnati-de-binom/52882/
« Adrian Udrea și Elena Năstase – doi inocenți condamnați de Binom
Strângeți lanțul pe ei până nu e prea târziu! »

References: CCR 
 CCR 
 CCR 
 CCR 
 CCR 
 CSM 
 CCR 
 Articolul 50
 ICCJ 
 CCR 
 CCR 
 CCR